

LATVIJAS REPUBLIKA

 **PRIEKUĻU NOVADA PAŠVALDĪBA**

Reģistrācijas Nr. 90000057511, Cēsu prospekts 5, Priekuļi, Priekuļu pagasts, Priekuļu novads, LV-4126

 www.priekuli.lv, tālr. 64107871, e-pasts: dome@priekulunovads.lv

**Lēmums**

Priekuļu novada Priekuļu pagastā

2020. gada 27.novembra Nr.486

 (protokols Nr.19, 16.p)

**Par Priekuļu novada pašvaldības atteikšanos no dalības Vidzemes Tūrisma asociācijas Interreg Europe programmas projektā CultCreaTE PGI05343**

Priekuļu novada dome izskata jautājumu par turpmāku dalību Vidzemes Tūrisma asociācijas Interreg Europe programmas projektā CultCreaTE PGI05343.

Priekuļu novada Attīstības nodaļas vadītāja V.Lapsele informē, ka Priekuļu novada pašvaldība saskaņā ar 2018.gada 27.decembra domes sēdes lēmumu Nr.13., p.13 no 2019. gada 11. marta (līgums nr. 3.4-37/2019-310) piedalās *Vidzemes Tūrisma asociācijas* Interreg Europe programmas projektā Cult-CreaTE: Cultural and Creative Industries contribution to Cultural and Creative Tourism in Europe (latv. - Kultūras un radošo nozaru ieguldījums Eiropas kultūras un radošajā tūrismā)

Līdz šim projekta ietvaros 2 Priekuļu novada pašvaldības darbinieki ir bijuši kultūras un radošo industriju tūrisma pieredzes apmaiņas braucienos Itālijā un Kiprā, kur par projekta līdzekļiem tika segti visi izdevumi (85 % ES finansējums, 15 % pašvaldības neatgūstamais līdzfinansējums), atskaitot dienas naudas. Vidzemes tūrisma asociācija projekta ietvaros organizējusi arī vairākus vietējos seminārus par kultūras un radošo tūrismu.

Izvērtējot īstenotās projekta aktivitātes, nav sasniegts gaidītais un vēlamais ieguvums Priekuļu novada pašvaldības kultūras un radošā tūrisma attīstībā.

Pamatojoties uz projekta lietderības izvērtējumu, Ed.Veidenbauma memoriālā muzeja “Kalāči” darbinieki, kas ir projekta īstenotāji, izsaka priekšlikumu Priekuļu novada pašvaldībai izstāties no projekta Cult-CreaTE: Cultural and Creative Industries contribution to Cultural and Creative Tourism in Europe.

Ja Priekuļu novada pašvaldība turpina dalību projektā, Ed.Veidenbauma memoriālajam muzejam “Kalāči” par pašvaldības līdzekļiem jāizveido interaktīva novada recepšu pavārgrāmata un muzejā jāievieš audiogids līdz 2022. gada beigām. Speciālistu ieskatā šādas aktivitātes nav lietderīgi realizēt, iesaistoties projektā.

Izstāšanās gadījumā pašvaldībai ir iespēja saņemt atpakaļ 85% no iemaksātā priekšfinansējuma (EUR 6333 apmērā) pēc grafika, par kuru puses abpusēji vienojas.

Ņemot vērā iepriekš minēto, pamatojoties uz likuma „Par Pašvaldībām” 12.pantu, 21.panta otro daļu, Tautsaimniecības komitejas 2020.gada 19.novembra (protokols Nr.11) lēmumu, elektroniski balsojot tiešsaistē, PAR –12 (Elīna Stapulone, Aivars Tīdemanis, Aivars Kalnietis, Arnis Melbārdis, Mārīte Raudziņa, Juris Sukaruks, Sarmīte Orehova, Māris Baltiņš, Elīna Krieviņa, Baiba Karlsberga, Jānis Mičulis, Ināra Roce), PRET –nav, ATTURAS –nav, Priekuļu novada dome **nolemj**:

1. Izstāties no Interreg Europe programmas projekta Cult-CreaTE: Cultural and Creative Industries contribution to Cultural and Creative Tourism in Europe (latv. - Kultūras un radošo nozaru ieguldījums Eiropas kultūras un radošajā tūrismā);
2. Par pieņemto lēmumu informēt Vidzemes Tūrisma asociāciju;
3. Atbildīgā par lēmuma izpildi Attīstības nodaļas vadītāja V.Lapsele, Finanšu un grāmatvedības nodaļas vadītāja I. Rumba.
4. Kontroli par lēmuma izpildi veic izpilddirektors F. Puņeiko.